CELEX: 32011D0874
Language: et
Date: 2011-12-15 00:00:00
Title: 2011/874/EL: Komisjoni rakendusotsus, 15. detsember 2011 , millega kehtestatakse nende kolmandate riikide ja territooriumite loetelu, millest on lubatud koerte, kasside ja valgetuhkrute import ning rohkem kui viie koera, kassi ja valgetuhkru mittekaubanduslik liikumine Euroopa Liitu, ning näidissertifikaadid kõnealuste loomade impordiks ja mittekaubanduslikuks liikumiseks Euroopa Liitu (teatavaks tehtud numbri K(2011) 9232 all)  EMPs kohaldatav tekst

23.12.2011   
            
            
               ET
            
            
               Euroopa Liidu Teataja
            
            
               L 343/65
            
         KOMISJONI RAKENDUSOTSUS,
   15. detsember 2011,
   millega kehtestatakse nende kolmandate riikide ja territooriumite loetelu, millest on lubatud koerte, kasside ja valgetuhkrute import ning rohkem kui viie koera, kassi ja valgetuhkru mittekaubanduslik liikumine Euroopa Liitu, ning näidissertifikaadid kõnealuste loomade impordiks ja mittekaubanduslikuks liikumiseks Euroopa Liitu
   (teatavaks tehtud numbri K(2011) 9232 all)
   (EMPs kohaldatav tekst)
   (2011/874/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 17 lõike 2 sissejuhatavat lauset ja punkti b ning lõike 3 punkti a,
   võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (2) eriti selle artikli 8 lõiget 4,
   ning arvestades järgmist:
   
               (1)
            
            
               Määruses (EÜ) nr 998/2003 on sätestatud loomatervishoiunõuded, mida kohaldatakse lemmikloomade mittekaubandusliku liikumise suhtes Euroopa Liitu. Kõnealune määrus hõlmab muu hulgas selliseid lemmikloomi nagu koerad, kassid ja valgetuhkrud.
            
         
               (2)
            
            
               Direktiivis 92/65/EMÜ on sätestatud koerte, kasside ja valgetuhkrutega kauplemise ning nende Euroopa Liitu importimise suhtes kohaldatavad loomatervishoiunõuded. Direktiiviga nähakse ette, et kõnealuste loomade impordi suhtes kohaldatavad tingimused peavad olema vähemalt samaväärsed määruses (EÜ) nr 998/2003 sätestatud tingimustega.
            
         
               (3)
            
            
               Sellise impordi ja mittekaubandusliku liikumise suhtes kohaldatavad loomatervishoiunõuded on erinevad olenevalt marutaudiga seotud olukorrast kolmandas päritoluriigis ja olenevalt sihtliikmesriigist.
            
         
               (4)
            
            
               Määruses (EÜ) nr 998/2003 on sätestatud, et koerad, kassid ja valgetuhkrud, kes sisenevad liikmesriikidesse (välja arvatud Iirimaale, Maltale, Rootsi ja Ühendkuningriiki) määruse II lisa B osa 2. jaos või C osas loetletud kolmandatest riikidest, peavad olema marutaudi vastu vaktsineeritud, samas kui muudest kolmandatest riikidest toodavatelt loomadelt tuleb enne sisenemist võtta ka vereproov marutaudi antikehade tiitrimiseks.
            
         
               (5)
            
            
               Määruses (EÜ) nr 998/2003 on sätestatud, et kuni 31. detsembrini 2011 peavad koerad, kassid ja valgetuhkrud, kes sisenevad Iirimaale, Maltale, Rootsi ja Ühendkuningriiki määruse II lisa B osa 2. jaos või C osas loetletud kolmandatest riikidest, olema vaktsineeritud ja neilt tuleb võtta enne sisenemist vereproov marutaudi antikehade tiitrimiseks vastavalt siseriiklikele eeskirjadele, samas kui muudest kolmandatest riikidest toodavad loomad tuleb panna vastavalt siseriiklikele eeskirjadele pärast saabumist karantiini.
            
         
               (6)
            
            
               Samuti on määruses (EÜ) nr 998/2003 sätestatud, et kuni 31. detsembrini 2011 võivad Soome, Iirimaa, Malta, Rootsi ja Ühendkuningriik seoses ehhinokokoosiga ning Iirimaa, Malta ja Ühendkuningriik seoses puukidega seada koerte, kasside ja valgetuhkrute oma territooriumile sisenemise tingimuseks vastavuse teatavatele täiendavatele siseriiklikele nõuetele.
            
         
               (7)
            
            
               Komisjoni 14. juuli 2011. aasta delegeeritud määrus (EL) nr 1152/2011, millega täiendatakse Euroopa Parlamendi ja nõukogu määrust (EÜ) nr 998/2003 tervishoiualaste ennetusmeetmete osas koertel esineva Echinococcus multilocularis’e nakkuse tõrjeks, (3) võeti vastu, et jätkuvalt tagada Iirimaal, Maltal, Soomes ja Ühendkuningriigis tervisekaitse Echinococcus multilocularis’e vastu. Määrust kohaldatakse alates 1. jaanuarist 2012.
            
         
               (8)
            
            
               Komisjoni 29. juuli 2004. aasta otsuses 2004/595/EÜ, millega luuakse terviseohutuse näidissertifikaat koerte, kasside ja valgetuhkrute ühendusse importimiseks nendega kauplemise tarvis, (4) on sätestatud, et kõnealuseid loomi on lubatud importida määruse (EÜ) nr 998/2003 II lisa B osa 2. jaos või C osas või komisjoni 12. märtsi 2010. aasta määruse (EÜ) nr 206/2010 (millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded) (5) II lisas loetletud kolmandatest riikidest. Samuti nähakse otsusega 2004/595/EÜ ette, et selliste loomadega peab kaasas olema sertifikaat, mis vastab otsuse lisas sätestatud näidisele.
            
         
               (9)
            
            
               Otsuse 2004/595/EÜ lisas sätestatud näidis on individuaalne sertifikaat, mis väljastatakse liikmesriiki sisenemiseks igale määruse (EÜ) nr 998/2003 II lisa B osa 2. jaos või C osas nimetatud kolmandast riigist pärit koerale, kassile ja valgetuhkrule.
            
         
               (10)
            
            
               Kuigi kõnealusest sertifikaadist piisab määruse (EÜ) nr 206/2010 II lisas loetletud kolmandatest riikidest pärit loomade sisenemiseks liikmesriikidesse (välja arvatud Iirimaale, Rootsi ja Ühendkuningriiki), ei ole seda lubatud kasutada selliste Iirimaale, Rootsi või Ühendkuningriiki toodavate loomade puhul, kes pannakse vastavalt siseriiklikele õigusaktidele pärast saabumist karantiini.
            
         
               (11)
            
            
               Võttes arvesse probleeme, mis teatavatel importijatel on tekkinud otsuses 2004/595/EÜ sätestatud individuaalse näidissertifikaadi kasutamisel, tuleb näidissertifikaat asendada sellisega, mis võib hõlmata mitmest loomast koosnevaid saadetisi.
            
         
               (12)
            
            
               Vastavalt määruse (EÜ) nr 998/2003 artiklile 12 ja komisjoni 6. mai 2010. aasta määrusele (EÜ) nr 388/2010, millega rakendatakse Euroopa Parlamendi ja nõukogu määrust (EÜ) nr 998/2003 seoses mittekaubanduslikult liikuvate teatavat liiki lemmikloomade maksimaalse arvuga, (6) tuleb juhul, kui kolmandast riigist Euroopa Liitu toimub rohkem kui viie koera, kassi või valgetuhkru mittekaubanduslik liikumine, kohaldada direktiivis 92/65/EMÜ sätestatud loomatervishoiunõudeid ja kontrolle.
            
         
               (13)
            
            
               Võttes arvesse asjaolu, et ohud, mis on seotud koerte, kasside ja valgetuhkrute impordiga ning rohkem kui viie kõnealuse looma mittekaubandusliku liikumisega Euroopa Liitu, on sarnased, on asjakohane sätestada ühine veterinaarsertifikaat selliste määruse (EÜ) nr 998/2003 II lisa B osa 2. jaos või C osas või määruse (EÜ) nr 206/2010 II lisas loetletud kolmandatest riikidest pärit loomade impordiks Euroopa Liitu ja rohkem kui viie sellise looma mittekaubanduslikuks liikumiseks.
            
         
               (14)
            
            
               Euroopa Liidu õigusaktide järjepidevuse ja lihtsustamise huvides tuleks koerte, kasside ja valgetuhkrute Euroopa Liitu importimiseks vajalike veterinaarsertifikaadi näidiste puhul arvesse võtta komisjoni otsuse 2007/240/EÜ (7) nõuded, mille kohaselt põhinevad elusloomade Euroopa Liitu importimisel nõutavad erinevad veterinaarsertifikaadid, tervisesertifikaadid ja loomatervisesertifikaadid kõnealuse otsuse I lisas sätestatud veterinaarsertifikaadi tüüpnäidistel.
            
         
               (15)
            
            
               Komisjoni 1. detsembri 2004. aasta otsuses 2004/824/EÜ, millega kehtestatakse veterinaarsertifikaadi näidis koerte, kasside ja valgetuhkrute mittekaubanduslikuks liikumiseks kolmandatest riikidest ühendusse, (8) on sätestatud näidissertifikaat, mis on vajalik selliste loomade mittekaubanduslikuks liikumiseks kolmandatest riikidest liikmesriikidesse (välja arvatud Iirimaale, Rootsi ja Ühendkuningriiki). Kõnealust sertifikaati võib samuti kasutada sisenemiseks neisse kolme liikmesriiki ainult juhul, kui loomad on pärit määruse (EÜ) nr 998/2003 II lisa B osa II jaos või C osas loetletud riikidest. Lisaks tuleb liikmesriiki sisenemiseks väljastada näidissertifikaat eraldi igale koerale, kassile või valgetuhkrule.
            
         
               (16)
            
            
               Lemmiklooma sisenemisel liikmesriiki pärast seda, kui ta on ajutiselt liikunud liikmesriigist kolmandasse riiki või territooriumile, peab temaga vastavalt määruse (EÜ) nr 998/2003 artikli 8 lõikele 2 olema kaasas komisjoni 26. novembri 2003. aasta otsuses 2003/803/EÜ (millega kehtestatakse näidispass koerte, kasside ja valgetuhkrute ühendusesiseseks liikumiseks) (9) sätestatud näidisele vastav pass.
            
         
               (17)
            
            
               Lemmikloomade suhtes, kes on pärit määruse (EÜ) nr 998/2003 II lisa B osa 2. jaos loetletud riikidest ja territooriumidelt – mille puhul on kehtestatud, et sellistes riikides ja territooriumidel kohaldatakse kolmandatest riikidest pärit loomade liikumise suhtes Euroopa Liidu eeskirjadega vähemalt samaväärseid eeskirju –, kohaldatakse vastavalt kõnealuse määruse artikli 8 lõike 3 punktile a eeskirju, mis on sätestatud koerte, kasside ja valgetuhkrute mittekaubanduslikuks liikumiseks liikmesriikide vahel.
            
         
               (18)
            
            
               Käesoleva otsuse kohaldamine ei tohiks piirata komisjoni 3. detsembri 2004. aasta otsuse 2004/839/EÜ (millega kehtestatakse tingimused kutsikate ja kassipoegade mittekaubanduslikule liikumisele kolmandatest riikidest ühendusse) (10) kohaldamist, mis annab liikmesriikidele võimaluse lubada alla kolme kuu vanuste marutaudi vastu vaktsineerimata koerte ja kasside liikumise määruse (EÜ) nr 998/2003 II lisa B osa 2. jaos või C osas loetletud kolmandatest riikidest oma territooriumile tingimustel, mis on samaväärsed kõnealuse määruse artikli 5 lõikes 2 sätestatud tingimustega.
            
         
               (19)
            
            
               Et mitmekeelsed sertifikaadid oleksid hõlpsamalt kättesaadavad, peaks kuni viie koera, kassi või valgetuhkrut mittekaubanduslikuks Euroopa Liitu liikumiseks nõutav veterinaarsertifikaat põhinema otsuses 2007/240/EÜ sätestatud tüüpnäidisel.
            
         
               (20)
            
            
               Nõukogu 17. detsembri 1996. aasta direktiivis 96/93/EÜ loomade ja loomsete saaduste sertifitseerimise kohta (11) on sätestatud eeskirjad, mida tuleb järgida veterinaariaalastes õigusaktides nõutud sertifikaatide väljastamisel, et vältida eksitavate või võltssertifikaatide väljastamist. Tuleks tagada, et kolmandate riikide veterinaarametnikud kohaldavad eeskirju ja põhimõtteid, mis on vähemalt samaväärsed kõnealuses direktiivis sätestatutega.
            
         
               (21)
            
            
               Tuleks kehtestada üleminekuperiood, et liikmesriigid saaksid võtta vajalikke meetmeid käesolevas otsuses sätestatud nõuete täitmiseks.
            
         
               (22)
            
            
               Otsused 2004/595/EÜ ja 2004/824/EÜ tuleks kuulutada kehtetuks.
            
         
               (23)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Reguleerimisese ja -ala
   1.   Käesoleva otsusega kehtestatakse:
   
               a)
            
            
               nende kolmandate riikide ja territooriumite loetelu, millest on lubatud koerte, kasside või valgetuhkrute import ning rohkem kui viie koera, kassi ja valgetuhkru mittekaubanduslik liikumine Euroopa Liitu kooskõlas direktiiviga 92/65/EMÜ, ning veterinaarsertifikaat selliseks impordiks ja mittekaubanduslikuks liikumiseks;
            
         
               b)
            
            
               veterinaarsertifikaat, mis on vajalik kuni viie koera, kassi või valgetuhkru mittekaubanduslikuks liikumiseks Euroopa Liitu kooskõlas määrusega (EÜ) nr 998/2003.
            
         2.   Käesoleva otsuse kohaldamine ei piira otsuse 2004/839/EÜ kohaldamist.
   Artikkel 2
   Kolmandad riigid ja territooriumid, millest on lubatud koerte, kasside või valgetuhkrute import ning rohkem kui viie koera, kassi ja valgetuhkru mittekaubanduslik liikumine Euroopa Liitu, ning veterinaarsertifikaat selliseks impordiks ja mittekaubanduslikuks liikumiseks
   1.   Liikmesriigid lubavad koerte, kasside ja valgetuhkrute saadetiste impordi ning rohkem kui viie koera, kassi või valgetuhkru mittekaubandusliku liikumise Euroopa Liitu tingimusel, et kolmandad riigid või territooriumid, kust kõnealused loomad tuuakse, ning kolmandad riigid ja territooriumid, mida nad läbivad, on loetletud:
   
               a)
            
            
               määruse (EÜ) nr 998/2003 II lisa B osa 2. jaos või C osas või
            
         
               b)
            
            
               määruse (EÜ) nr 206/2010 II lisa 1. osas.
            
         2.   Lõikes 1 nimetatud koerad, kassid ja valgetuhkrud peavad vastama järgmistele tingimustele:
   
               a)
            
            
               nendega on kaasas veterinaarsertifikaat, mis on kooskõlas I lisas sätestatud näidisega ja mille on täitnud ametlik veterinaararst, võttes nõuetekohaselt arvesse kõnealuse sertifikaadi II osas esitatud juhiseid;
            
         
               b)
            
            
               nad vastavad I lisas sätestatud veterinaarsertifikaadi nõuetele, mida kohaldatakse vastavalt käesoleva artikli lõike 1 punktides a ja b nimetatud kolmandate riikide ja territooriumite suhtes, kust nad tuuakse.
            
         Artikkel 3
   Veterinaarsertifikaat kuni viie koera, kassi või valgetuhkru mittekaubanduslikuks liikumiseks Euroopa Liitu
   1.   Liikmesriigid lubavad kuni viie koera, kassi või valgetuhkru mittekaubandusliku liikumise oma territooriumile tingimusel, et kõnealused loomad pärinevad kolmandatest riikidest või territooriumitelt või tuuakse läbi kolmandate riikide või territooriumite, mis:
   
               a)
            
            
               on loetletud määruse (EÜ) nr 998/2003 II lisa B osa 2. jaos või C osas või
            
         
               b)
            
            
               ei ole loetletud määruse (EÜ) nr 998/2003 II lisas.
            
         2.   Lõikes 1 nimetatud koerad, kassid ja valgetuhkrud peavad vastama järgmistele tingimustele:
   
               a)
            
            
               nendega on kaasas veterinaarsertifikaat, mis on kooskõlas II lisas sätestatud näidisega ja mille on väljastanud ametlik veterinaararst, võttes nõuetekohaselt arvesse kõnealuse sertifikaadi II osas esitatud juhiseid;
            
         
               b)
            
            
               nad vastavad II lisas sätestatud veterinaarsertifikaadi nõuetele, mida kohaldatakse vastavalt käesoleva artikli lõike 1 punktides a ja b nimetatud kolmandate riikide ja territooriumite suhtes, kust nad tuuakse.
            
         Artikkel 4
   Üleminekusätted
   Üleminekuperioodil kuni 30. juunini 2012 lubavad liikmesriigid selliste koerte, kasside ja valgetuhkrute impordi ning mittekaubandusliku liikumise Euroopa Liitu, kellega on kaasas hiljemalt 29. veebruaril 2012 väljastatud veterinaarsertifikaat, mis on kooskõlas vastavalt otsuste 2004/595/EÜ ja 2004/824/EÜ lisas sätestatud näidistele.
   Artikkel 5
   Kehtetuks tunnistamine
   Otsused 2004/595/EÜ ja 2004/824/EÜ tunnistatakse kehtetuks.
   Artikkel 6
   Kohaldamine
   Käesolevat otsust kohaldatakse alates 1. jaanuarist 2012.
   Artikkel 7
   Adressaadid
   Käesolev otsus on adresseeritud liikmesriikidele.
   
      Brüssel, 15. detsember 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 268, 14.9.1992, lk 54.
   
      (2)  ELT L 146, 13.6.2003, lk 1.
   
      (3)  ELT L 296, 15.11.2011, lk 6.
   
      (4)  ELT L 266, 13.8.2004, lk 11.
   
      (5)  ELT L 73, 20.3.2010, lk 1.
   
      (6)  ELT L 114, 7.5.2010, lk 3.
   
      (7)  ELT L 104, 21.4.2007, lk 37.
   
      (8)  ELT L 358, 3.12.2004, lk 12.
   
      (9)  ELT L 312, 27.11.2003, lk 1.
   
      (10)  ELT L 361, 8.12.2004, lk 40.
   
      (11)  EÜT L 13, 16.1.1997, lk 28.
   
      I LISA
      
         
      
         
      
         
      
         
   
   
      II LISA